A metszőollók nem igényelnek különösebb karbantartást, de minden használat után tisztításra van szükség, illetve szükség szerint élezés lehet szükséges. A metszés során a pengékre kerülő gyantát minden esetben el kell távolítani. Ennek a legegyszerűbb módja a hagyományos benzines rongy használata. Arra is figyelni kell, hogy a tengelycsavar felületére került nedvességet eltávolítsuk, így előzve meg a rozsda megjelenését. A mellévágó metszőolló pengéjének elsősorban a külső oldalát kell élezni, emellett helyre kell állítani a penge támasztópenge melletti elcsúszását biztosító belső élszalagot. Így biztosítható a megfelelő éltartás. A rávágó metszőollókat két oldalról kell fenni, hiszen ezek pengéje szimmetrikus. Figyeljünk arra, hogy megtartsuk az eredeti élszöget.